**Ministru kabineta noteikumu projektu par vispārējās vidējās izglītības sertifikātā norādīto vērtējumu mācību priekšmetos, kuros ir organizēts centralizētais eksāmens, ievadīšanu Valsts izglītības informācijas sistēmā un šīs informācijas nodošanu augstskolām un koledžām sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Izstrādātie noteikumu projekti paredz, ka ziņas par vispārējās vidējās izglītības sertifikātā norādītajiem vērtējumiem mācību priekšmetos, kuros ir organizēts centralizētais eksāmens, Valsts izglītības satura centrs ievada Valsts izglītības informācijas sistēmā. Minētos datus no Valsts izglītības informācijas sistēmas saņem augstskolas un koledžas, ja tās izmanto e-pakalpojumu “Elektroniskā pieteikšanās studijām pamatstudiju programmās”, kas pieejams valsts pārvaldes pakalpojumu portālā latvija.lv. Tādējādi topošiem studentiem tiks nodrošināta iespēja pieteikties studijām attālināti. Noteikumu projektos paredzētās darbības pirmo reizi tiks īstenotas 2018. gada jūnijā/jūlijā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – ministrija) ir sagatavojusi šādus Ministru kabineta noteikumu projektus:1) Ministru kabineta noteikumu projektu “Grozījumi Ministru kabineta 2010. gada 17. augusta noteikumos Nr. 788 “Valsts izglītības informācijas sistēmas saturs, uzturēšanas un aktualizācijas kārtība”” (turpmāk – noteikumu projekts Nr. 788) saskaņā ar Augstskolu likuma 46.1 panta ceturto daļu un Izglītības likuma 14. panta 27. un 30. punktu;2) Ministru kabineta noteikumu projektu “Grozījumi Ministru kabineta 2006. gada 10. oktobra noteikumos Nr. 846 “Noteikumi par prasībām, kritērijiem un kārtību uzņemšanai studiju programmās”” (turpmāk – noteikumu projekts Nr. 846) saskaņā ar Augstskolu likuma 46. panta otro daļu (turpmāk kopā – projekti). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2010. gada 1. septembrī stājas spēkā Ministru kabineta 2010. gada 17. augusta noteikumi Nr. 788 “Valsts izglītības informācijas sistēmas saturs, uzturēšanas un aktualizācijas kārtība”. Sākotnēji Valsts izglītības informācijas sistēmā (turpmāk – VIIS) nebija izveidoti datu lauki, lai uzkrātu datus par vispārējās vidējās izglītības sertifikātā norādīto vērtējumu mācību priekšmetos, kuros ir organizēts centralizētais eksāmens. Ņemot vērā minēto, nepieciešams paredzēt, ka ziņas par centralizēto eksāmenu vērtējumiem norāda VIIS. Noteikumu projekts Nr. 788 paredz, ka VIIS tiks uzkrāti dati vispārējās vidējās izglītības sertifikātā norādītajiem vērtējumiem mācību priekšmetos, kuros ir organizēts centralizētais eksāmens. Pašreizējais normatīvais regulējums (Ministru kabineta 2010. gada 17. augusta noteikumu Nr. 788 “Valsts izglītības informācijas sistēmas saturs, uzturēšanas un aktualizācijas kārtība” 12. punkts) paredz, ka izglītības iestādes VIIS ievada ziņas par izglītojamajam izsniegtajiem izglītības dokumentiem, tajā skaitā dokumenta nosaukumu, numuru, izdošanas datumu un izdevēju, ko atbilstoši noteikumu projektam Nr. 846, paredzēts nodot augstskolām un koledžām, ja tās izmanto e-pakalpojumu “Elektroniskā pieteikšanās studijām pamatstudiju programmās” (turpmāk – e-pakalpojums; e-pakalpojums pieejams:<https://www.latvija.lv/lv/PPK/IZGLITIBA/Augstaka-izglitiba/p934/ProcesaApraksts>). Ņemot vērā, ka lielākajā daļā augstskolu uzņemšana sākas vienlaikus ar vidējās izglītības diplomu izdošanu, tad nepieciešams, lai ziņas par izglītojamajam izsniegto izglītības dokumentu tiktu ievadītas VIIS maksimāli īsā termiņā. Noteikumu projekts Nr. 788 paredz papildināt Ministru kabineta 2010. gada 17. augusta noteikumus Nr. 788 “Valsts izglītības informācijas sistēmas saturs, uzturēšanas un aktualizācijas kārtība” ar 24.3 punktu, nosakot, ka ziņas par vidējās izglītības dokumentu VIIS sistēmā tiek ievadītas triju darba dienu laikā pēc lēmuma pieņemšanas par attiecīga izglītības dokumenta izsniegšanu. Lai tādējādi nepalielinātu administratīvo slogu vidējās izglītības iestādēm ministrija līdz 2018. gada 22. jūnijam veiks VIIS sistēmas pilnveidošanu, paredzot, ka vidējās izglītības iestādes datus par izglītojamajam izsniegtajiem izglītības dokumentiem var ievadīt ne tikai manuāli pa vienam, bet arī izmantojot datu importu no CSV datnēm. Papildu nepieciešamība minēto datu ievadei VIIS izriet no Ministru prezidenta 2013. gada 2. maija rezolūcijas Nr. 18/SAN-674 (2013-UZD-1514), ar kuru ministrijai uzdots veikt grozījumus Ministru kabineta 2006. gada 10. oktobra noteikumos Nr. 846 “Noteikumi par prasībām, kritērijiem un kārtību uzņemšanai studiju programmās” ar mērķi samazināt administratīvo slogu augstskolām un koledžām, organizējot uzņemšanu studiju programmās. Atbilstoši minētajam, noteikumu projekts Nr. 846 paredz precizēt kārtību uzņemšanai studiju programmās, nosakot, ka iesniegumu pamatstudiju programmām var iesniegt kā elektroniski, tā līdzšinējā kārtībā, tas ir, ierodoties personīgi ar dokumentiem augstskolu un koledžu uzņemšanas komisijās. Noteikumu projekts Nr. 846 paredz, ka, iesniedzot iesniegumu elektroniski, persona norāda informāciju par dokumentiem, kas nepieciešami, lai persona uzsāktu studijas augstskolā vai koledžā. Plānotais tehniskais risinājums un noteikumu projekts Nr. 846 paredz, ka dati, kas norādīti personu iesniegumos uzņemšanai pamatstudiju programmās, tiks automātiski pēc pieprasījuma saņemšanas e-pakalpojumā nodoti no VIIS sistēmas uz Vienotās uzņemšanas pamatstudijās informācijas sistēmu, kuru pašlaik izmanto 12 Latvijas augstskolas (vairāk informācijas https://www.latvija.lv/lv/Studijas). Datu nodošana notiks tikai gadījumos, ja persona būs devusi piekrišanu šādai datu apstrādei un dati no VIIS tiks nodoti uz Vienotās uzņemšanas pamatstudijās informācijas sistēmu, izmantojot Valsts informācijas sistēmu savienotāju, kas nozīmē, ka augstskolām un koledžām, lai iegūtu šos datus ir nepieciešams izmantot Vienotās uzņemšanas pamatstudijās informācijas sistēmu (to uztur Rīgas Tehniskā universitāte), vienojoties par sistēmas izmantošanu ar Rīgas Tehnisko universitāti. Ja augstākās izglītības iestāde neizmanto minēto informācijas sistēmu, tad tā var veidot citu reflektantu uzņemšanas informācijas sistēmu un datus tās darbības nodrošināšanai iegūt no Valsts informācijas sistēmu savietotāja. Izglītības un zinātnes ministrija e-pakalpojuma nodrošināšanai izstrādās tīmekļa pakalpi, kura tiktu izmitināta Valsts informācijas sistēmu savietotāja infrastruktūrā atbilstoši VISS vadlīnijām.Papildus par datu apmaiņu ar Vienotās uzņemšanas pamatstudijās informācijas sistēmu vai citas augstskolas vai koledžas informācijas sistēmu uz Ministru kabineta 2010. gada 17. augusta noteikumu Nr. 788 “Valsts izglītības informācijas sistēmas saturs, uzturēšanas un aktualizācijas kārtība” 14.3. apakšpunkta pamata tiks slēgta vienošanās, precizējot datu apmaiņas tehnisko risinājumu. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Vidusskolu absolventi, augstskolas un koledžas. |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs samazināsies, jo projektos noteiktais tiesiskais regulējums paredz, ka vidusskolu absolventiem, lai pieteiktos uzņemšanai pamatstudiju programmās, vairs nebūs jāierodas augstskolās un koledžās personīgi, lai iesniegtu dokumentus augstskolu un koledžu uzņemšanas komisijām.Vidējās izglītības iestādēm administratīvais slogs nemainās, jo netiek mainīts VIIS ievadāmās informācijas apjoms, bet saīsinātu ievades termiņu kompensē datu importa risinājums, kas ļauj samazināt ievades laiku. |
| 3. | Administratīvo izmaksu monetārs novērtējums | Papildu administratīvo izmaksu nav. VIIS pilnveidošana tiks veikta esošā ministrijas budžeta (skatīt projektu sākotnējās ietekmes novērtējuma ziņojuma (anotācijas) III sadaļu) ietvaros. |
| 4. | Atbilstības izmaksu monetārs novērtējums | Papildu atbilstības izmaksu nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2018. gads | Turpmākie trīs gadi (*euro*) |
| 2019. gads | 2010. gads | 2021. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020. gadam | izmaiņas, salīdzinot ar vidēja termiņa budžeta ietvaru 2021. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi |  0 |  0 |  0 |  0 |  0 |  0 |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   |   |   |   |   |   |   |
| 1.2. valsts speciālais budžets |   |   |   |   |   |   |   |
| 1.3. pašvaldību budžets |   |   |   |   |   |   |   |
| 2. Budžeta izdevumi |  0 |  0 |  0 |  0 |  0 |  0 |  0 |
| 2.1. valsts pamatbudžets |   |   |   |   |   |   |   |
| 2.2. valsts speciālais budžets |   |   |   |   |   |   |   |
| 2.3. pašvaldību budžets |   |   |   |   |   |   |   |
| 3. Finansiālā ietekme |  0 |  0 |  0 |  0 |  0 |  0 |  0 |
| 3.1. valsts pamatbudžets |   |   |   |   |   |   |   |
| 3.2. speciālais budžets |   |   |   |   |   |   |   |
| 3.3. pašvaldību budžets |   |   |   |   |   |   |   |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | X |  | X |  | X |   |   |
| 5.1. valsts pamatbudžets |   |   |   |   |
| 5.2. speciālais budžets |   |   |   |   |
| 5.3. pašvaldību budžets |   |   |   |   |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Noteikumu projekta Nr. 788 un noteikumu projekta Nr. 846 īstenošanai nepieciešams pielāgot VIIS funkcionalitāti noteikumos aprakstīto procesu īstenošanai. Šim mērķim 2018. gadā paredzamas izmaksas līdz 10 000 EUR apmērā. Izmaksas VIIS pilnveidošanai tiks segtas no ministrijas budžeta programmā 07.00.00 “"Informācijas un komunikāciju tehnoloģiju uzturēšana un attīstība” plānotajiem VIIS uzturēšanas izdevumiem kārtējam gadam. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nenotiks. |
| 8. Cita informācija | Projekti tiks īstenoti Izglītības un zinātnes ministrijai budžetā piešķirtā finansējuma ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Apvienotais sākotnējās ietekmes novērtējuma ziņojums sagatavots noteikumu projektam Nr. 788 un noteikumu projektam Nr. 846.Projekti tiks virzīti izskatīšanai Ministru kabinetā vienlaikus. |
| 2. | Atbildīgā institūcija | Ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekti pēc izsludināšanas Valsts sekretāru sanāksmē tiks publicēti ministrijas mājaslapā internetā (<http://izm.gov.lv/lv/normativie-akti/normativo-aktu-projekti>). |
| 2. | Sabiedrības līdzdalība projekta izstrādē | Projekti šo jomu neskar. |
| 3. | Sabiedrības līdzdalības rezultāti | Projekti šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija un Valsts izglītības un satura centrs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekti šo jomu neskar. |
| 3. | Cita informācija | Nav. |

Izglītības un zinātnes ministrs Kārlis Šadurskis

 Vīza:

 Valsts sekretāre Līga Lejiņa

K.Veldre 67047857,

kaspars.veldre@izm.gov.lv

N.Mazure 67047940,

nadezda.mazure@izm.gov.lv